'Oranje is een k*t kleur' koningsdag shirt | Shop nu! | Tshirtdeal
HomeDiversenKoningsdagT-shirtOranje is een kut kleur heren tshirt
Oranje is een kut kleur heren tshirt Artikel nummer: 15001
Vind jij oranje ook zo'n k*t kleur?
Loop jij straks met Koningsdag ook in zo'n tof tshirt van Tshirtdeal? Inwoners keelvol oor waterlek | Netwerk24
Inwoners keelvol oor waterlek
Deur Wesley Klue 28 November 2019 06:00
Wimpie Gouws wys die gat vol water in Leischingstraat op Uitenhage. Dié waterlek is al ses maande gelede aangemeld. Foto’s:WESLEY KLUE
INWONERS van Leischingstraat in Penford, Uitenhage is keelvol omdat daar te midde van kritieke watertekorte ’n waterlek is waaruit duisende liter water al die afgelope ses maande borrel.
Inwoner Wimpie Gouws het gewys hoe dié water uitborrel en het gesê dit wil voorkom of kontrakteurs sukkel om die lekkende pyp reg te maak.
Inwoners van Penford-hof in dié straat is nie net keelvol nie, maar ook gefrustreerd omdat dié gesloer veroorsaak dat hulle sonder water is.
Maium Phiri, ’n inwoner van dié woonstelle, moes noodgedwonge water wat uit dié lek in die straat afloop, in bottels skep vir huishoudelike gebruik.
“Ek gebruik die water om kos te maak, om te was en om te drink. Ons het niks ander water nie,” het Phiri gesê.
Nog ’n inwoner, Sylvia Rosser, het gesê, “Ons sukkel nou al só lank om die munisipaliteit te kry om die gat uit te sort. Dit is gevaarlik en ons kinders kan daar inval en verdrink. Dit is onaanvaarbaar om só te lewe.
“As ons die munisipaliteit bel, kry ons net elke keer ’n ander verwysingsnommer.”
Verlede week het ’n vrou met haar motor in die gat gery omdat die nodige waarskuwings-tekens nie aangebring is nie.
Raadslid Pieter Terblanche van wyk 51 het bevestig dat die waterlek al maande gelede aangemeld is, maar dat kontrakteurs dit nog nie herstel het nie.